polyglot-tagger/wikipedia-language-snippets-filtered huggingface dataset:
பல பத்தாண்டுகளாக, இந்தியாவுக்கும் அமெரிக்காவுக்கும் அடுத்தபடி மூன்றாம் மிகப்பெரிய இயங்குபடத் தொழில்துறையாகவும் ஏற்றுமதியில் இரண்டாவதாகவும் விளங்குகிறது.ஆங்காங் திரைப்படத் தொழில் 1990 களுக்கு இடையில் நெருக்கடிக்கு ஆட்பட்டது. 1997 ஜூலையில் ஆங்காங் சீன இறையாண்மையில் இணைந்தது. இருந்தாலும் ஆங்காங் திரைப்படம் தனது தனி அடையாளத்தையோ உலக அளவிலான முதன்மைப் பங்களிப்பையோ இழக்காமல் காத்துவருகிறது. மேற்குலகில் ஆங்காங்கின் சீரிய பாப் திரைப்பட வகைமை வலிவான தாக்கத்தைச் செலுத்திவருகிறது. இது இப்போது உலக முதன்மைப்போக்கு வகைமையில் தொடர்ந்து அமைதலோடு பிறநாட்டுத் திரைப்படங்களில் மீளாக்கப்படும் வாய்ப்பையும் பெற்றுள்ளது.
ஆங்காங் திரைப்படம் ஆலிவுட்டின் பல கூறுபாடுகளைப் பின்பற்ருகிறது. எடுத்துகாட்டாக, அச்சுறுத்தும் பாணி, விரைவான படமாக்கப்பாணி போன்றவற்றை பயன்கொள்கிறது. அனைத்து கடன்பெறலும் சீன சீன இசைநாடக்க் கூறுகளைக் கொண்டும் சீனக் கலைவடிவங்களைக் கொண்டும் நிரப்பி மேளைய நடப்பியலைத் தவிர்த்து மரபுப்பாணியாக்கத்தில் கவன்ஞ் செலுத்துகிறது. மேலும் நெகிழ்வும் விரைவும் மிக்க படமாக்க முறையோடு, வீரப்ப்புனைவையும் மீநடப்பியலையும் கலந்து மேற்கத்திய மக்களின் நயப்பை எளிதாக ஈட்டிவிடுகிறது.
உலகத் திரைப்பட்த் தொழில்கள் பலவற்றுக்குக் கிடைக்கும் அரசின் உதவி ஆங்காங் திரைப்பட்த் தொழிலுக்கு கிடைப்பதில்லை. இது முழுக்க முழுக்க வணிகவியலாகவே இயங்குகிறது. அரசின் சலுகைகளோ இறக்குமதி ஒதுக்கீடுகளோ இதற்குக் கிடைப்பதில்லை. இது குழுமப் பொருளியல் நடைமுறையைப் பின்பற்றித் தன் வெற்ரிக்கு நகைச்சுவை, வீரப்புனைவு. காதல் சார்ந்த வாய்பாடுகளையும் காட்சித் தொடர்களையும் சிலவற்ரின் மீளாக்க்கங்களையும் பயன்படுத்துகிறது.
ஆங்காங் திரைப்படம் என்பது சீனமொழித் திரைப்பட முதன்மை வரலாற்றிழைகளில் மூன்றனுள் ஒன்றாகும். மற்றவை தைவானியத் திரைப்படம், சீனத் திரைப்படம் என்பனவாகும். ஆங்காங் முந்தைய பிரித்தானியக் குடியேற்ற நாடாக விளங்கியமையால், ஆங்காங் திரைப்படம் சினப்படங்களையும் தைவானியத் திரைப்படங்களைவிட, தனி அரசியல், பொருளியலான விடுதலையைப் பெற்றிருந்தது. இது உலகளாவிய சீன மக்களின் திரைப்பட மையமாக வளர்ந்தது.
பொருளியலாக, பண்பாட்டு, ஆக்கநிலை மதிப்பு கூட்டிய திரைப்படத் தொழிலின் பங்களிப்பு ஆங்காங்கின் பொருளியலில் 5% ஆக அமைகிறது.
இத்தகைய கிரகம் ஒருவேளை அறியப்பட்ட புவி கிரகங்கள் போல ஓர் இரும்பு அல்லது எஃகு மிகுந்த உள்ளகத்தைக் கொண்டிருக்கும். . சிலிக்கான் கார்பைடு மற்றும் தைட்டானியம் கார்பைடு ஆகியன இதைச்சுற்றியும், கிராபைட்டு வடிவில் கார்பன் இதன்மேல் ஓர் அடுக்காகவும் உருவாகியிருக்கும். ஒருவேளை போதுமான அழுத்தம் இருந்தால் சில கிலோமீட்டர் தடிமன் கொண்ட வைரக்கீழடுக்குப் படிவும் இருக்கலாம். எரிமலை வெடிப்புகளின்போது உள்ளகத்திலிருந்து வைரங்கள் மேற்பரப்பில் உமிழப்படுவதற்கும் சாத்தியம் உள்ளது. இதன் விளைவாக வைரங்கள் மற்றும் சிலிகான் கார்பைடுகள் மலைகள் வடிவிலும் அங்கு இருக்க்க்கூடும். நிலக்கரித்தார் மீத்தேன் போன்ற உறைந்த அல்லது நீர்மநிலை ஐதரோகார்பன்கள் மற்றும் கார்பனோராக்சைடு முதலியவற்றால் மேற்பரப்பு ஆக்கப்பட்டிருக்கும் . கோட்பாட்டளவில் ஒரு வானிலை சுழற்சி என்பதும் கார்பன் கிரகங்களில் சாத்தியம் ஆகும், சராசரியாக மேற்பரப்பு வெப்பநிலையானது 77 செல்சியசிற்கும் கீழே இருக்கும்.
கார்பன் கிரகங்களில் நீர் கிரகங்களில் உள்ளதைப் போன்ற விட்ட அளவிற்கு சிலிக்கேட்டு இருக்கும் என்று கணிக்கப்பட்டுள்ளது. அவற்றை வேறுபடுத்தி காண்பதற்கும் கடினமாக இருக்கும் . பூமியிலுள்ள நிலவியல் அம்சங்களுக்குச் சமமான தோற்றங்கள் அங்கு இருக்கலாம் ஆனால் வெவ்வேறு இயைபுகளுடன் உட்கூறுகள் கலந்திருக்கும். உதாரணமாக ஆறுகளில் எண்ணெய் ஓடலாம். 350 கெல்வினுக்கும் கீழான வெப்பநிலை இருந்தால் வாயுக்கள் ஒளிவேதியியல் வினைகளுக்கு உட்பட்டு நீண்டசங்கிலி ஐதரோ கார்பன்கள் உருவாகியிருக்கும். இவை அங்குள்ள தரைப்பகுதியில் மழையாகப் பொழியலாம்.
2011 ஆம் ஆண்டில் நாசா புவிக் கோள் காட்டி என்ற விண்வெளிப் பயணத்திட்டத்தை இரத்து செய்தது, இது அப்பிள் விண்வெளித் தொலைநோக்கியைவிட மிகப்பெருமளவிலான ஓர் ஆய்வுக்கூடமாக இருந்தது, அத்தொலை நோக்கி இது போன்ற கார்பன் கிரகங்களை கண்டுபிடித்துவிடும். கார்பன் கிரக நிறமாலைக் கற்றைகளில் தண்ணீர் இருக்காது ஆனால் கார்பன் சார்ந்த கார்பனோராக்சைடு போன்ற பொருட்கள் காணப்படும்.
எனினும் கார்பன் கிரகங்கள் அநேகமாக தண்ணீர் இல்லாத கிரகங்களாக இருக்கும். அங்கு தண்ணிரை உருவாக்கவும் இயலாது. ஏனெனில் வால்மீன்கள் அல்லது எரிமலைகளால் வழங்கப்படும் ஆக்சிசன் மேற்பரப்பில் உள்ள கார்பனுடன் வினைபுரியும். கார்பன் டை ஆக்சைடு அல்லது கார்பன் மோனாசைடு போன்றவற்றுடன் கார்பன் பனிப்புகை குறிப்பிடத்தக்க அளவில் அங்குள்ள வளிமண்டலத்தில் நிறைந்திருக்கும்.
கார்பன் கிரகம் என்பது கருத்தியல் நிலையில் உள்ள ஒரு கோளாகும். இக்கோளில் ஆக்சிசனை விட கார்பன் அதிகமாக இருக்கும் . பிரபஞ்சத்தில் காணப்படும் தனிமங்களின் நிறையளவில் கார்பன் நான்காவது இடத்தைப் பிடித்துள்ளது. ஐதரசன், ஈலியம், ஆக்சிசன் என்பவை முறையே முதல் மூன்று இடங்களைப் பிடித்த தனிமங்களாகும்.
பி.எசு.ஆர் 1257+12 எனப்படும் பல்சார் எனப்படும் துடிவிண்மீனில் கார்பன் கிரகங்கள் இருக்கலாம். கார்பன் உற்பத்தி செய்யும் விண்மீன் தகர்ந்ததால் இவை உருவாகியிருக்கலாம்.
2017 ஆம் ஆண்டில் வங்காளதேசத் துடுப்பாட்ட அணி நியூசிலாந்தில் சுற்றுப்பயணம் செய்து விளையாடியது. சனவரி 12, இல் வெலிங்டன், நியூசிலாந்தில் நடைபெற்ற போட்டியில் இவர் அறிமுகமானார். இதன் முதல் ஆட்டப் பகுதியில் 26 ஓவர்கள் வீசி 89 ஓட்டங்களை விட்டுக் கொடுத்து 2 இலக்குகளைக் கைப்பற்றினார்.இதில் 6 ஓவர்களை மெய்டனாக வீசினார். பின் இரண்டாவது ஆட்டப்பகுதியில் 5 ஓவர்கள் வீசி 32 ஓட்டங்களை விட்டுக்கொடுத்து 1 இலக்குகளைக் கைப்பற்றினார். இதில் 1 ஓவரை மெய்டனாக வீசினார். பின் மட்டையாட்டத்தில் இரண்டாவது ஆட்டப்பகுதியில் 8 பந்துகளில் ஓட்டங்கள் எதுவும் எடுக்காமல் போல்ட் பந்துவீச்சில் ஆட்டமிழந்தார். இந்தப் போட்டியில் நியூசிலாந்து அணி 7 இலக்குகளால் வெற்றி பெற்றது.
நவம்பர் 10, 2007 ஆம் ஆண்டில் சில்ஹெட் மாகாண அணிக்காக முதல் தரத் துடுப்பாட்டப் போட்டிகளில் அறிமுகமானார். பரிசல் மாகாணத் துடுப்பாட்ட அணிக்கு எதிரான இந்தப் போட்டியில் ஏழு இலக்குகளைக் கைப்பற்றினார். மேலும் 19 வயதிற்கு உட்பட்ட இலங்கைத் துடுப்பாட்ட அணி வங்காளதேசத்தில் சுற்றுப் பயணாம் செய்து விளையாடியது. 19 வயதிற்கு உட்பட்ட வங்காளதேசத் துடுப்பாட்ட அணி சார்பாக விளையாடிய இவர் 5 இலக்குகளைக் கைப்பற்றி அணியின் வெற்றிக்கு உதவினார். 2016 ஆம் ஆண்டு நவம்பரில் ஆத்திரேலியாவில் பயிற்சி பெறுவதற்கு அனுப்பப்பட்ட 22 வீரர்களில் ஒருவராகத் தேர்வானார். 2018-19 ஆம் ஆண்டிற்கான வங்காளதேச பிரீமியர் லீக் தொடருக்கன போட்டியில் குல்னா டைடன்ஸ் அணி சார்பாக விளையாட உள்ளார்.
2017 ஆம் ஆண்டில் வங்காளதேசத் துடுப்பாட்ட அணி தென்னாப்பிரிக்காவில் சுற்றுப்பயணம் செய்து விளையாடியது.அக்டோபர் 6 இல் புளோம்ஃபோன்டைனில் நடைபெற்ற போட்டியின் இரண்டாவது தேர்வுத் துடுப்பாட்டப்போட்டியின் முதல் ஆட்டப் பகுதியில் 29 ஓவர்கள் வீசி 118 ஓட்டங்களை விட்டுக் கொடுத்து 3 இலக்குகளைக் கைப்பற்றினார்.இதில் 3 ஓவர்களை மெய்டனாக வீசினார். பின் மட்டையாட்டத்தில் முதல் ஆட்டப் பகுதியில் 9 பந்துகளில் இறுதிவரை ஆட்டமிழக்காமல் 2 ஓட்டங்கள் எடுத்தார்.இரண்டாவது ஆட்டப்பகுதியில் 10 பந்துகளில் ஆட்டமிழக்காமல் 12 ஓட்டங்களை எடுத்தார்.இந்தப் போட்டியில் தென்னாப்பிரிக்க அணி ஒரு ஆட்டப் பகுதி மற்றும் 254 ஓட்டங்களால் வெற்றி பெற்றது.
சுபாஷிஸ் ராய் வங்காளதேசத் துடுப்பாட்ட அணியின் வீரர் மற்றும் ஆவார்.இவர் வங்காளதேச அணிக்காக தேர்வுத் துடுப்பாட்டம், பன்னாட்டு இருபது20, ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். வலதுகை மட்டையாளரான இவர் வலதுகை மித வேகப் பந்து வீச்சாளர் ஆவார். இவர் நவமபர் 29, 1988 இல் வங்காளதேசத்தில் பிறந்தார். இவர் வங்காளதேச அ அணி, 19 வயதிற்கு உடபட்ட வங்காளதேச அணி , சிட்டகொங் வைக்கிங்ஸ் , ராங்பூர் மாகாண அணி மற்றும் சிஹெட் மாகாண அணி அணிகளுக்காக உள்ளூர்ப் போட்டிகளில் விளையாடி வருகிறார்.
2016 ஆம் ஆண்டில் வங்காளதேச அணி நியூசிலாந்தில் சுற்றுப்பயணம் செய்து விளையாடியது. டிசம்பர் 29 இல் நெல்சனில் நடைபெற்ற இரண்டாவது ஒருநாள் போட்டியில் இவர் அறிமுகமானார். அந்தப் போட்டியில் 9 பந்துகளில் இறுதிவரை ஆட்டமிழக்காமல் 1 ஓட்டங்கள் எடுத்தார்.பின் பந்துவீச்சில் 10 ஓவர்கள் வீசி 45 ஓட்டங்களை விட்டுக் கொடுத்து 1 இலக்கினைக் கைப்பற்றினார். 1 ஓவரை மெய்டனாக வீசினார். இந்தப் போட்டியில் நியூசிலாந்து அணி 67 ஓட்டங்களால் வெற்றி பெற்றது.
விஜய் ஒரு தொழில்முறை புகைப்படக் களைஞனாவான். பணக்காரப் பெண் பிரியா ஸ்ரீதேவிவின் மீது காதல் கொள்கிறான். அவர்களின் பெற்றோரது சம்மதமின்றி இருவரின் திருமணம் நடைபெறுகிறது. இருவருடைய குடும்பப் பின்னணி காரணமாக வெகு விரைவிலேயே இத்திருமணம் மிகவும் கடினமாக மாறுகிறது. இருவருக்கும் சண்டை மூண்டு பிரியா தனது தந்தையின் வீட்டிற்குத் திரும்புகிறாள். சில நாட்களுக்குப் பிறகு பிரியா அடிக்கடி வயிற்று வலியால் துடிக்கிறாள். அவளை பரிசோதித்த மருத்துவர் அவள் ஒரு குழந்தைக்கு தாயாகப் போவதாக கூறுகிறார். இந்த செய்தியை கேட்டவுடன் பிரியா தனக்கும் விஜய்க்கும் இடையே உள்ள வேலியை உடைக்க நினைக்கிறாள். விஜயிடம் இதைப்பற்றிக் கூற நினைக்கிறாள், ஆனால் அவளது தந்தை அவளைத் தடுத்து வேறொருவருடன் திருமணம் செய்து வைக்க முடிவு செய்கிறார். ஆனால் தனது தந்தை தூங்கியவுடன் விஜய்யின் வீட்டிற்குச் செல்கிறாள். விஜய் அங்கே இல்லை. சமீபத்தில் வேறு எங்கோ சென்று விடுகிறான்.
அடுத்த காட்சியில் விஜய் தனது நண்பனை சந்திக்க மருத்துவமனை வருகிறான். வயிற்று வலியால் அவதிப்படும் பிரியாவும் அதே மருத்துவமனைக்கு வருகிறாள். இதையறிந்த விஜய் மிக்க மகிழ்ச்சியடைந்து பிரியாவிடம் பேச விழைகிறான். விஜய் இனி ஒருபோதும் பிரியாவைச் சந்திக்காமால் இருந்தால் குழந்தையை அவனுக்குத் தருவதாக பிரியாவின் தந்தை சொல்கிறார். விஜய்யும் வாக்குறுதித் தந்து குழந்தையுடன் திரும்புகிறான். கண் திறந்த பிரியா குழந்தையைத் தேட குழந்தை இறந்தே பிறந்து விட்டதென அவளது தந்தை கூறுகிறார். பிரியா மிகுந்த மனச்சோர்வடைந்து காணப்படுகிறாள். ஆனாலும் அவளுடைய குழந்தை இன்னும் உயிரோடுதான் இருப்பதாக நம்புகிறாள். விஜய் தனது மகனை ஆளாக்குகிறான். சில வருடங்களுக்குப் பின்னர் விஜய் இருக்குமிடத்தை நெருங்கிய பிரியா தனது மகனைக் காண்கிறாள். அவன் பிரியாவை விஜய்யிடம் அழைத்து செல்கிறான். அவர்கள் அனைவரும் ஒன்று சேர்கின்றனர்.
நான் அடிமை இல்லை துவாரகீஷ் இயக்கத்தில் 1986 ல் வெளிவந்த காதல் திரைப்படமாகும். இதில் ரஜினிகாந்த் மற்றும் ஸ்ரீதேவி முக்கிய கதாபாதிரங்களில் நடித்துள்ளனர். ஸ்ரீதேவி நடித்த கடைசித் தமிழ்ப்படம் இதுவேயாகும். இப்படதிற்குப் பின்னர் அவர் இந்தி படங்களில் கவனம் செலுத்தத் தொடங்கினார். மீண்டும் 2012 ல் வெளிவந்த இங்கிலீஷ் விங்கிலீஷ் என்ற படத்தில்தான் தமிழில் தோன்றினார். இப்படம் துவாரகீஷ் இயக்கத்தில் விஷ்ணுவர்தன் நடித்து கன்னடத்தில் வெளிவந்த 'நீ பரேடே காதம்பரி' படத்தின் மறு ஆக்கமாகும். மேலும் இந்தியில் நடிகர் மிதுன் சக்கரவர்த்தியின் நடிப்பில் 'பியார் ஜுக்தா நஹின்' என்ற பெயரில் வெளிவந்தது. இது தெலுங்கு மொழியில் கிருஷ்ணா, ஸ்ரீதேவி நடிக்க 'பஞ்சனி கோபுரம்' என்ற பெயரில் வெளிவந்தது.
1902 இல் புதுக்கோட்டையின் முதல் சட்டமன்றமானது அதற்காக நியமிக்கப்பட்ட அதன் முதல் பிரதிநிதிகளைக் கொண்டு உருவாக்கப்பட்டது. இதற்காக புதுக்கோட்டை அரசு நிர்வாகத்தின் பல்வேறு துறைகளில் இருந்து 30 உறுப்பினர்கள் வரை நியமனம் செய்யப்பட்டனர். இந்த சட்டமன்றமானது முந்தைய ஆண்டில் இயற்றப்பட்ட பல்வேறு சட்டங்களையும் நடவடிக்கைகளையும் விவாதித்தது, அதன்படி திட்டங்களை வகுத்தது. ஒவ்வொரு உறுப்பினருக்குமான பதவிக்காலமானது ஓர் ஆண்டாக இருந்தது, பின்னர் அது மூன்று ஆண்டுகளாக அதிகரிக்கப்பட்டது. 1907 இல், சட்டமன்றத்தின் 30 உறுப்பினர்களில் 18 உறுப்பினர்களுக்கு தேர்தல்கள் அறிமுகப்படுத்தப்பட்டன. இது 1913 இல் 13 ஆக குறைக்கப்பட்டது ஆனால் இதை புதுக்கோட்டை அரசர் 1916 இல் 25 ஆக அதிகரித்ததார்.
1904 ஆம் ஆண்டு வரை, திவானால் மசோதாக்கள் தயாரிக்கப்பட்டு அவை, உதவி திவான், உரிமையியல் நீதிபதி, மேல்முறையீட்டு நீதிபதிகள் மற்றும் துறைத் தலைவர்கள் ஆகியோரின் கருத்துருக்கு அனுப்பட்டன. மசோதாக்கள் மன்னரின் ஒப்புதலுக்குப் பிறகு சட்டங்களாக மாறின. 1904 ஆம் ஆண்டில், சட்ட வரைவுப் பணிகள் சட்டக் குழுவிடம் ஒப்படைக்கப்பட்டன. 1915 ஆம் ஆண்டு தனது வெள்ளி விழாவில், மார்த்தாண்ட பைரவ தொண்டைமான் அரசு வழக்கறிஞர், பிரதிநிதிகள் குழுவைச் சேர்ந்த இரண்டு உறுப்பினர்கள் மற்றும் அரசரால் நியமிக்கப்பட்ட இரண்டு பேர் ஆகியோரைக் கொண்ட ஒரு ஆலோசனைக் குழுவை உருவாக்கினார். குழுவானாது முற்றிலும் இயல்பான ஆலோசனைகளையே வழங்கியது வேறுவகையான ஆலோசனைகளை அளிக்கவில்லை.
1924 ஆம் ஆண்டில் புதுக்கோட்டைச் சட்டமன்றம் அமைக்கப்பட்டது. அதன் முதல் அமர்வானது 1924 செப்டம்பர் 29 அன்று திவான் ரகுநாத பல்லவராயரால், சென்னை மாகாண சுதேச ஆட்சிப்பகுதி முகமையின் பிரித்தானிய முகவரான சி. டபிள்யூ. ஈ. கோட்டன் முன்னிலையில் துவக்கப்பட்டது. பிரதிநிதிகள் சபை மற்றும் ஆலோசனைக் குழுவின் செயல்பாடுகளை சட்டமன்றம் ஏற்றுக்கொண்டது. சட்டமன்றத்தில் 50 உறுப்பினர்கள் இருந்தனர், அவர்களில் 35 பேர் மக்களால் தேர்ந்தெடுக்கப்பட்டனர், மற்றவர்கள் அரசரால் நியமிக்கப்பட்டனர். சட்டமன்றத்தில் 1927இல் பெண்கள் மற்றும் தலித்துகளுக்கு இட ஒதுக்கீடு அறிமுகப்படுத்தப்பட்டது.
புதுக்கோட்டை சட்டமன்றம் என்பது 1924 முதல் 1948 வரை புதுக்கோட்டை சமஸ்தானத்தில் செயல்பட்ட ஒரு சட்டமன்றம் ஆகும். இந்த சட்டமன்றமானது 50 உறுப்பினர்களைக் கொண்டதாக இருந்தது. இதில் 15 பேர் நியமன உறுப்பினர்கள். சட்டமன்றமானது மாநிலத்தின் முக்கியத்துவம் வாய்ந்த பிரச்சினைகள் பற்றி விவாதித்ததோடு, அவை குறித்து தீர்மானங்களை நிறைவேற்றியது. 1948 ஆம் ஆண்டு சட்டமன்றம் கலைக்கப்பட்டு, இந்திய ஒன்றியத்துடன் சமஸ்தானம் இணைக்கப்பட்டு, திருச்சிராப்பள்ளி மாவட்டத்தின் ஒரு பகுதியாக ஆக்கப்பட்டது.
புதுக்கோட்டை சட்டமன்றத் தேர்தலில் வாக்களிக்கும் நபர் 21 வயது நிறைந்தவராக இருக்க வேண்டும் மற்றும் இந்திய குற்றவியல் பிரிவு ஏ வின்கீழ் குற்றவாளியாக இருக்கக்கூடாது. தேர்தல் துஷ்பிரயோக குற்றம் சாட்டப்பட்டவர்கள் அடுத்த ஐந்து ஆண்டுகளுக்கு வாக்களிக்க இயலாது. வாக்காளர்கள் சமஸ்தானத்தைச் சேர்ந்தவர்களாகவும், முந்தைய ஆண்டில் குறைந்தபட்சம் 100 நாட்கள் இங்கு வசித்தவர்களாக இருக்க வேண்டும். வாக்காளர் பின்வரும் வருமான அளவுகோலைக் கொண்டவராக இருக்க வேண்டியது அவசியம்:
1850 ஆம் ஆண்டு வரை, புதுக்கோட்டை அரசால் இயற்றப்பட்ட சட்டங்களும் அரச பிரகடனங்களுமே நடைமுறையில் இருந்தன, பிரித்தானிய இந்திய சட்டங்கள் பயன்பாட்டில் இருக்கவில்லை. 1850 முதல், பிரித்தானிய இந்திய சட்டங்கள் அறிமுகப்படுத்தப்பட்டன. 1859 ஆம் ஆண்டில் உரிமையியல் சட்டங்களும், 1868 இல் இந்திய தண்டனைச் சட்டங்கள் போன்றவை அறிமுகப்படுத்தப்பட்டன. 1876 ஆம் ஆண்டு பதிவு சட்டங்கள் இயற்றப்பட்டன, அதே ஆண்டில் காவல்துறைப் படை ஒன்று உருவாக்கப்பட்டது.
நில உரிமையாளர்கள் மற்றும் இனாம் நிலங்களில் பயன்பெறுபவர்கள் குறைந்தது ஆண்டுக்கு மூன்று ரூபாய் சொத்துவரி செலுத்துபவராக இருக்கவேண்டும்.
1924 ஆம் ஆண்டின் புதுக்கோட்டைச் சட்டமன்றத் தீர்மானத்தின் படி, "புதுக்கோட்டைச் சட்டமன்ற உறுப்பினர்களின் எண்ணிக்கையானது நாற்பதுக்கு குறையாததாகவும், அறுபதை தாண்டாததாகவும் இருக்கவேண்டும். அதில் எழுபது விழுக்காடு உறுப்பினர்கள் தேர்ந்தெடுக்கப்பட்டவர்களாகவும் மீதமுள்ளவர்கள் நியமன உறுப்பினர்களாக இருப்பர்."
சட்டமன்றக் கூட்டங்களுக்கு திவான் அல்லது உதவி திவான் தலைமை தாங்கினர். இருவரும் இல்லாத சமயத்தில் திவானால் நியமிக்கப்பட்ட துணைத் தலைவரின் தலைமையின்கீழ் கூட்டம் நடைபெற்றது.
விழி மூடி யோசித்தால் 2014 ஆம் ஆண்டில் வெளிவந்த அறிவியல் புனைகதை மற்றும் அதிரடி காதல் திரைப்படமாகும். இத்திரைப்படம் மிகையான உணர்வு அறிவுத்திறனை அடிப்படையாக கொண்டது. இத்திரைப்படத்தை கே. ஜி. செந்தில் குமார் எழுதி இயக்கியிருந்தார். இத்திரைப்படத்தின் முன்னணி கதாபாத்திரங்களில் கே. ஜி. செந்தில் குமார் மற்றும் நிகிதா ஆகியோர் நடித்திருந்தனர். "விழி மூடி யோசித்தால்" போன்ற சில தமிழ் திரைப்படங்கள் மாத்திரமே "ஆரோ11.1" ஒலித்தொழிநுட்பத்தை பயன்படுத்தியுள்ளன.
ஆதித்யன் வி. எல். பாஸ்கரராஜ் இயக்கத்தில் 1993இல் வெளிவந்த தமிழ் திரைப்படம். இதில் சரத்குமார் மற்றும் சுகன்யா முக்கிய வேடத்தில் நடித்துள்ளனர். இதற்கு இசை அமைத்தவர் கங்கை அமரன். சனவரி 14, 1993இல் வெளியிடப்பட்டது.
மரியா வாசில்யெவ்னா கிளேனொவா 1898 -இல் உருசியப் பேரரசின் இர்குஸ்க் என்ற இடத்தில் பிறந்தார். எக்கத்தரீன்பூர்க் என்ற இடத்தில் கல்வியைத் தொடங்கினார். பின்னர் முதலாம் உலகப்போரின் பொழுது ஒரு மருத்துவ படிப்பைத் தொடரவேண்டி இவர் மாஸ்கோ சென்றார். உருசிய உள்நாட்டுப் போரின் போது மருத்துவப் படிப்பினைத் தொடர சைபீரியாவுக்குப் பயணம் மேற்கொண்டார். 1920 இன் தொடக்கத்தில் மாஸ்கோ திரும்பிய கிளேனொவா கனிமவியல் படிக்கத்தொடங்கினார். 1924 இல் மாஸ்கோ மாநிலப் பல்கலைக்கழகத்தில் கனிமவியலில் பட்டம் பெற்றார். யாகொவ் சமாலியவ், விளாடிமிர் வெர்னட்ஸ்கி ஆகியோரின் மேற்பார்வையில் இவர் தனது முனைவர் பட்ட ஆய்வை மேற்கொண்டார்.
1956 இல் தென் திசைச் சார்ந்த , அந்தார்டிகாவில் கடற்கரையில் கணக்கெடுக்கப்படாத பகுதிகளை ஆய்வு செய்யவேண்டி, சோவியத் கடல்சார் ஆய்வுக்குழுவுடன் பயணம் மேற்கொண்டார். கிளேனொவா பள்ளத்தாக்கு என்றழைக்கப்பட்ட ஒரு பள்ளத்தாக்கு ஆய்வுக்குழுவினரால் 1981-1983 களில், கண்டுபிடிக்கப்பட்டு இவர் மறைவுக்குப் பிறகு இப்பெயர் சூட்டப்பட்டது. பிரேசிலில் சால்வடாருக்குக் கிழக்கே கடலில் அமைந்துள்ள கிளேனொவா கடல்மலை 450 கி.மீ., வீனஸ் எரிமலையின் எரிமலைவாய்ப்பகுதி (வீனசின் கிளேனொவா எரிமலை வாய்ப்பகுதி, அண்டார்டிகாவில் கிளேனொவா சிகரம் ஆகியவை இவரைக் கௌரவப்படுத்தும் விதமாகச் சூட்டிய பெயர்களாகும்.
கிளேனொவா பேராசிரியராக வேண்டும் எனும் விருப்பத்துடன் படித்தார். பின்னர் சோவியத் ஒன்றிய அறிவியல் கழகத்தின் அண்டார்டிக்கா ஆராய்ச்சிக் குழுவின் உறுப்பினராகவும் பணியாற்றினார். அவர் 1955-57 மேற்கொள்ளப்பட்ட முதல் சோவியத் அண்டார்டிக்கா ஆய்வுப்பயணத்தில் இணைந்து கோண்டர். மாக்குவாரீ தீவில் நடைபெற்ற ஆஸ்திரேலிய தேசிய அண்டார்க்டிக் ஆய்வுப்பயணங்களில் இனைந்து ஆய்வுப்பணிகளை மேற்கொண்டார். அந்த நேரத்தில் அவர் கிட்டத்தட்ட முப்பது ஆண்டுகள் பனி படர்ந்த துருவப்பகுதிகளில் ஆய்வில் ஈடுபட்டார். அண்டார்டிக்காவில் ஆய்வுக்குச் சென்ற முதல் உருசியப் பெண் விஞ்ஞானி கிளேனொவா ஆவார்.
மரியா வாசில்யெவ்னா கிளேனொவா உருசியா மற்றும் சோவியத் ஒன்றியத்தின் நிலநூல் வல்லுநர் மற்றும் ரஷியக் கடல்சார் அறிவியல் நிறுவனத்தின் நிறுவனரும் ஆவார். மேலும் சோவியத் அண்டார்டிக் நிலப்படத்தொகுப்பு உருவாக்குவதில் பங்களித்த முதல் ரஷ்யரும் ஆவார்.
குலோத்துங்கன் ஒரு சாமர்த்தியமான திருடன். காவலர் உடையில் சென்று தனது திருட்டினை மேற்கொள்வான். தான் திருடிய பொருட்களை இராபின் ஊட் போல வசதியற்ற ஏழைகளுக்கு வழங்கி வருகிறான். வழக்கறிஞர் , சுப்ரமணியன் மற்றும் இவரது மனைவி ஷாலு ஆகிய மூவரும் ஒரு பெரிய செல்வந்தரின் வாரிசான ராதிகாவின் , சொத்துகளுக்கு பாதுகாவலர்கள் ஆவர். ஷாலு ராதிகாவின் முழுச் சொத்துகளையும் அடைய நினைத்து சுவாமியின் உதவியுடன் ராதிகாவை போதை மருந்துக்கு அடிமையாக்கி அவளை மனதளவில் பாதிப்படைய விரும்புகிறாள். ஒரு நாள் ராதிகா வீட்டிலிருந்து வெளியேறி குலோத்துங்கனிடம் வந்து சேர்கிறாள். அந்த நேரத்தில் அவன் மது அருந்தியிருந்ததால் ராதிகாவிடம் தவறாக நடந்து கொள்கிறான். இறுதியில் அவளுடைய பாதுகாவலர்கள் அவளைத் தேடிக் கண்டு பிடிக்கின்றர்.
ராஜாதி ராஜ ராஜ குலோத்துங்க ராஜ மார்த்தாண்ட ராஜ கம்பீர காத்தவராய கிருஷ்ண காமராஜன் என்பது 1993ல் வெளியான தமிழ் அதிரடித் திரைப்படம் ஆகும். இதனை பாபு ஆனந்த் இயக்கியிருந்தார். மன்சூர் அலி கான் மற்றும் நந்தினி என்போர் முக்கிய கதாப்பாத்திரத்தில் நடித்திருந்தனர். இவர்களுடன் நாகேஷ், ஜெய்கணேஷ், வெண்ணிற ஆடை மூர்த்தி மற்றும் எஸ். எஸ். சந்திரன் ஆகியோரும் நடித்திருந்தனர். இப்படம் 24 ஜூன் 1993 ல் வெளிவந்தது. இத்திரைப்படத்தின் தலைப்பு மிக நீளமாக தலைப்பாக தமிழ் திரையுலகில் பார்க்கப்படுகிறது.
பின்னர், ஷாலு குலோத்துங்கனை ராதிகாவின் கணவனாக நடிக்க வைக்கிறான். அவனும் நடிப்பிற்காக ராதிகாவை மணக்கிறான். பிறகு உண்மை அறிந்த அவன் ஷாலுவிடமிருந்து ராதிகாவைக் காப்பாற்ற முடிவெடுக்கிறான். இதற்கிடையில் குலோத்துங்கனின் எதிரியான ராவுடன் சேர்ந்து கொண்டு சுப்பரமணியத்தை கொலை செய்து அந்தப் பழியை குலோத்துங்கன் மேல் போடுகிறாள். நேர்மையான காவல் அதிகாரி குரு சுப்ரமணியன் இதை துப்பறிய வருகிறார். பின்னர் என்னவாயிற்று என்பது படத்தின் கதைச் சுருக்கமாகும்.
சரவணனின் தாய்-தந்தை சாதி மறுப்புத் திருமணம் செய்தவர்கள் என்பதால் கவிதாவை சரவணனுக்குத் திருமணம் செய்து வைக்க மறுக்கிறார் செங்கோடன். அப்போது சரவணன் மனநல மருத்துவமனையில் மனநோயாளியான தன் தாயைத் தன்னைப் பெற்ற தந்தை விட்டுச்சென்ற கடந்த கால நிகழ்வைக் கூறக் கேட்கும் செங்கோடனுக்கு, தன் மகன் பூபதிக்கும் லட்சுமிக்கும் பிறந்தவன்தான் சரவணன் என்றும், அவன் தன் சொந்தப்பேரன் என்றும் உண்மை தெரிந்து தன் சாதி மனப்பான்மை சார்ந்த குறுகிய எண்ணத்தை விடுத்து சரவணனுக்குக் கவிதாவைத் திருமணம் செய்து வைக்கச் சம்மதிக்கிறார். ஆவுடையப்பன் குடும்பத்தினரும் இம்முடிவுக்கு மகிழ்ச்சியுடன் சம்மதிக்கின்றனர்.
சிதம்பரமும் அவரது மனைவியும் அனாதை இல்லத்திலிருந்து தத்தெடுத்து சரவணனைத் தங்கள் மகனாக வளர்க்கிறார்கள். சரவணனுக்குத் திருமணம் செய்யத் தரகர் பொன்னுச்சாமி மூலம் பெண் தேடுகிறார்கள். மற்றொரு சிதம்பரமும் தன் மகனான ஆவுடையப்பன் என்ற ஆம்ஸ்ட்ராங்கிற்கு அதே தரகரிடம் பெண் தேட சொல்கிறார். செங்கோடனின் பேத்தியான கவிதாவை ஆவுடையப்பனுக்குப் பெண் கேட்டுச் செல்லும் தரகர் தவறுதலாக சரவணன் குடும்பத்தினரின் நிழற்படத்தைக் கொடுத்து விடுகிறார்.
சரவணன் மற்றும் ஆவுடையப்பன் இருவரின் தந்தை பெயரும் சிதம்பரம் என்பதால் ஏற்படும் குழப்பத்தில் கவிதாவைப் பெண் பார்க்க இரண்டு குடும்பமும் ஒரே நாளில் வருகிறார்கள். செங்கோடன் குடும்பத்தினர் சரவணன்-கவிதா திருமணம் குறித்துப் பேசுவதை ஆவுடையப்பன் குடும்பத்தினர் ஆவுடையப்பன்-கவிதா திருமணம் குறித்துப் பேசுவதாகத் தவறாகப் புரிந்துகொள்கின்றனர். நிச்சயதார்த்தத் தேதி குறிக்கப்படுகிறது. நிழற்படம் மாறியதால் ஏற்பட்ட குழப்பத்தை அறிந்த தரகர் தலைமறைவாகிறார்.
பூமகள் ஊர்வலம் 1999 ஆம் ஆண்டு ராசு மதுரவன் இயக்கத்தில் வெளியான குடும்பம், காதல் மற்றும் நகைச்சுவை நிறைந்த தமிழ்த் திரைப்படம். பிரசாந்த், ரம்பா, லிவிங்ஸ்டன், மணிவண்ணன், ராதிகா, விவேக், ராசன் பி. தேவ், ராதாரவி, பொன்வண்ணன் மற்றும் நிழல்கள் ரவி ஆகியோர் முக்கியக் கதாபாத்திரங்களில் நடித்தனர். படத்தின் இசையமைப்பாளர் சிவா. இது குடும்பப்பாங்கான வெற்றிப்படமாகும்.
கவிதாவும் சரவணனும் ஒருவரையொருவர் விரும்பத் தொடங்குகின்றனர். ஆவுடையப்பனும் தன் திருமணம் குறித்த பல கனவுகளோடு இருக்கிறான். நிச்சயதார்த்த நாளன்று கவிதாவை சரவணனுக்குத் திருமணம் செய்வதாகப் படிப்பதைக் கேட்கும் ஆவுடையப்பனின் தந்தை தன் மகனுக்குத்தான் கவிதாவைத் திருமணம் செய்ய வேண்டும் என்று சண்டையிடுகிறார். அனைவருக்கும் தரகர் ஏற்படுத்திய குழப்பம் புரிகிறது.
தூறல் நின்னு போச்சு திரைப்படத்தில் இடம்பெற்ற புகழ்பெற்ற பாடலான "பூபாளம் இசைக்கும் பூமகள் ஊர்வலம்" என்ற பாடலில் இடம்பெற்ற பூமகள் ஊர்வலம் என்ற வார்த்தையை இப்படத்தின் தலைப்பாக அமைத்தனர்.
ராசு மதுரவன் இப்படத்தில் இயக்குநராக அறிமுகமானார். இதை மதுரவன் என்ற பெயரில் இயக்கினார். இப்படத்தின் படப்பிடிப்பை முப்பது நாட்களுக்குள் முடித்தார்.
ஆக்சிசன் துப்புரவாக்கி: கொதிகலன்களில் உள்ள ஆக்சிசனை நீக்க கார்போ ஐதரசைடு பயன்படுகிறது. ஆக்சிசன் துப்புரவாக்கிகள் அரிப்பைத் தடுக்கின்றன .
புகைப்படத்தொழில்: வெள்ளி ஆலைடு விரவல் செயல்முறையில் அச்சுப் பொடிகளில் ஒன்றாக இது பயன்படுத்தப்படுகிறது. அசோமெத்தின், அசின் வகை பிம்பங்களை உருவாக்கும் நிற மேம்படுத்திகளை நிலைநிறுத்துவதில் கார்போ ஐதரசைடு பயன்படுகிறது .
வெடிபொருள் உந்திகள், நிலைப்படுத்தி சோப்புகள், போன்றவற்றை மேம்படுத்துவதிலும் கரிமத் தொகுப்பு வினைகளில் வினைப்பொருளாகவும் கார்போ ஐதரசைடு பயன்படுகிறது.
பாசுகீனிலிருந்தும் கார்போ ஐதரசைடைத் தயாரிக்க முடியும். ஆனால் இத்தயாரிப்பு வழிமுறையில் ஐதரசீனியம் உப்பும் கூடவே இணையாக உற்பத்தியாகி அதன் விளைவாக டைபார்மைலேற்றம் நிகழ்கிறது.கார்பசிக் அமிலமும் பொருத்தமான ஒரு முன்னோடிச் சேர்மமாகும்.
கார்போ ஐதரசைடு என்பது 2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது வெண்மை நிறத்தில் நீரில் கரையக்கூடிய திண்மமாகக் காணப்படுகிறது . சூடுபடுத்தி உருகும்போது கார்போ ஐதரசைடு சிதைவடைகிறது . ஒன்று அல்லது அதற்கு மேற்பட்ட - குழுக்கள் பிற மாற்றீடுகளால் மாற்றப்பட்டு உருவாகும் பல கார்போ ஐதரசைடுகள் அறியப்படுகின்றன. அவை பெரும்பாலும் மருந்துகள், களைக்கொல்லிகள், தாவர வளர்ச்சி கட்டுப்பாட்டாளர்கள் மற்றும் சாயப்பொருள்களில் பரவலாகக் காணப்படுகின்றன.
சமதளமற்ற மூலக்கூறால் இச்சேர்மம் ஆக்கப்பட்டுள்ளது. அனைத்து நைட்ரசன் மையங்களும் குறைந்தபட்சம் பார்ப்பதற்கு கூர்நுனிக் கோபுரம் வடிவத்தைக் கொடுக்கின்றன. மேலும் அவை - பை-பிணைப்பை குறிக்கின்றன. கட்டமைப்பில் உள்ள - மற்றும் - பிணைப்பு இடைவெளிகள் முறையே 1.36 மற்றும் 1.25 , ஆகும் .
முண்டிகாக் , ஆப்கானித்தான் நாட்டின் கந்தகார் மாகாணத்தில் அமைந்த வரலாற்றுக் காலத்திற்கு முந்தைய தொல்லியல் நகரம் ஆகும். இப்பண்டைய தொல்லியல் நகரம், காந்தாரத்திற்கு வடமேற்கே 55 கிலோ மீட்டர் தொலைவில் ஷா மக்சூத் அருகே, குஷ்க்-இ-நக்கூத் ஆற்றின் சமவெளியில் உள்ளது. பண்டைய முண்டிகக் நகரம், சிந்து சமவெளி நாகரீக பொருட்களுடன் மிகவும் நெருங்கிய தொடர்புகள் கொண்டிருந்தது.
கண்டிகக் தொல்லியல் களத்தின் ஒரு மேட்டில், அரண்மனையின் சிதிலமடைந்த பகுதிகள் கண்டெடுக்கப்பட்டது. மற்றொரு தொல்லியல் மேட்டில் பெரிய கோயில் போன்ற அமைப்பின் சிதிலங்கள் கண்டெடுக்கப்பட்டது. இதன் மூலம் கண்டிகக் தொல்லியல் களம் நகரப் பண்பாட்டுடன் விளங்கியது எனக் கருதப்படுகிறது.
ஆப்கானித்தானின் பண்டைய முண்டிகக் நகரம், சிந்து சமவெளி நாகரீக பொருட்களுடன் மிகவும் நெருங்கிய தொடர்புகள் கொண்டிருந்தது. அவைகளில் பீங்கானால் செய்யப்பட்ட பாம்புகள், திமில்கள் கொண்ட காளைகள் மற்றும் பிற பொருட்கள், சிந்து வெளி தொல்லியல் களங்களில் கண்டெடுத்த தொல்பொருட்கள் போன்று உள்ளது.
முண்டிகக் தொல்லியல் களத்தில் கிடைத்த கிமு மூவாயிரம் ஆண்டு காலத்திய மட்பாண்டங்கள் மற்றும் பிற தொல்பொருட்கள் மூலம், முண்டிகக் நகரம் முக்கிய மையமாக விளங்கியதையும், இந்நகரம் தற்கால பலுசிஸ்தான், துருக்மேனிஸ்தான் மற்றும் சிந்து வெளியின் அரப்பாவுடன் வணிகத் தொடர்பு கொண்டிருந்தது.
வரலாற்றுக்கு முந்தைய பண்டைய முண்டிகக் நகரம், கிமு ஐந்தாயிரத்திற்கும், இரண்டாயிரத்திற்கும் இடைப்பட்ட காலத்தில் செழித்து விளங்கியதை, முண்டிகக் நகரத்தின் ஒன்பது மீட்டர் உயரம் கொண்ட தொல்லியல் மேட்டை அகழ்வாய்வு செய்தபோது கிடைத்த தொல்பொருட்கள் மூலம் அறியமுடிகிறது.
சிந்து வெளி தொல்லியல் களங்களில் ஒன்றான கோட் திஜி தொல்லியல் களத்தில் கண்டெடுத்த மட்பாண்டஙகளும், ஆப்கானித்தானின் முண்டிகக் தொல்லியல் களாத்தில் கண்டெடுத்த மட்பாண்டங்களும் வடிவத்திலும், தரத்திலும் ஒரே மாதிரியாக உள்ளது.
கிமு 3,000களில் முண்டிக் தொல்லியல் களத்தின் வெள்ளையடிக்கப்பட்ட கட்டிட அமைப்புகளும், சிவப்பு வண்ணம் தீட்டப்பட்ட கதவுகளும், பெருந்தூண்களும், இவ்விடம் சமய வழிபாட்டு மன்றமாக இருந்ததற்கு சான்றாக விளங்குகிறது.
21 ஹெக்டேர் பரப்பளவு கொண்ட முண்டிகக் தொல்லியல் களம், ஹெல்மண்டு பண்பாட்டின் இரண்டாவது பெரிய தொல்லியல் களமாகும். பண்டைய முண்டிகக் நகரம் கிமு 2,200 முதல் வீழச்சியடையத் துவங்கியது.
அதன்பிறகு கஜேந்திரன் காவல் அதிகாரி மீனாவை காதலித்தான். பிறகு எம்எல்ஏ முத்துலிங்கம் அவனுடைய குப்பத்து குடிசைகளை கொழுத்திவிட்டு சில வாக்குகளை பெற்றுகொண்டான். கஜேந்திரன் அப்பாவி ஏழைகளுக்கு ஏற்படும் அநியாயங்களுக்கு எதிராக செயற்பட்டதுடன். இந்தியக் காவல் பணி தேர்வில் வெற்றி பெற்று காவல் அதிகாரி ஆகிறான். ஆனால் அவன் ஏழைகள் உட்பட அனைவரிடமும் இலஞ்சம் வாங்கினான். ஒருநாள் இலஞ்ச ஒழிப்புத்துறை அதிகாரிகள் கஜேந்திரனின் வீட்டை சோதனை செய்தபோது அதிகளவு பணம் சிக்கியது. ஆனால் நீதிமன்றில் கஜேந்திரனை காதலித்த செண்பகம் அப்பணம் முழுவதும் தான் விபச்சாரம் செய்து பெற்ற பணம் என பொய் கூறி கஜேந்திரனை காப்பாற்றினாள். பின்னர் இதனால் ஏற்பட்ட அவமானத்தால் தற்கொலை செய்துகொண்டாள். கஜேந்திரன் பின்னர் மீனாவை திருமணம் செய்ததுடன் ஊழலுக்கு எதிராக செயற்படுவதே மீதிக்கதையாகும்.